open-index/open-wikipedia-markdown huggingface dataset:
Tupou VI av Tonga

**Tupou VI av Tonga** (født 12. juli 1959 i Nuku'alofa) er konge av stillehavslandet Tonga. Han arvet tronen i 2012. Mellom 2000 og 2006 var han statsminister.

## Biografi
Før han  i 2012 arvet tronen og tok kongenavnet Tupou VI, var han kjent under titlene **Tupouto’a Lavaka**, mens personnavnet hans er **ʻAhoʻeitu ʻUnuakiʻotonga Tukuʻaho**. Han hadde også titlene ʻUlukālala og Ata, men frasa seg disse til fordel for sine sønner. 

Tupou VI arvet tronen etter sin eldre bror, kong George Tupou V, som døde 18. mars 2012 uten legitime arvinger. De er begge sønner av kong Tāufaʻāhau Tupou IV, som regjerte fra 1965 til 2006. Kong Tupou VI ble kronet 4. juli 2015. I seremonien i Centenary Church i Nuku'alofa  ble også dronning Nanasipau'u kronet.

Kongen har mastergradsutdannelse i forsvarsstudier fra University of New South Wales og også mastergrad i internasjonal politikk fra Bond University. Fra 1991 til 1995 var han sjef for det tonganske sjøforsvaret og landets militære styrker.

I 1998 fikk han politiske verv med plass i parlamentet som utenriks- og forsvarsminister. Kongen var statsminister fra 2000 til 2006. Tradisjonelt var statsministerposten en livstidsutnevnelse, men han gikk av etter demonstrasjoner for mer demokrati og overlot statsministerposten til Feleti Sevele, som ble den første ikke-kongelige og ikke-adelige statsminister i Tonga. I august 2006 ble han utropt til kronprins av sin eldre bror. Fra 2008 var han Tongas høykommissær (ambassadør) i Australia. I 2013 ble han universitetskansler for University of the South Pacific, den tjuende kansler i rekken.


File:Ulukalala Lavaka Ata.jpg|Som arveprins i 2008
Fil:Tonga princes.jpg|Den daværende Tupouto’a Lavaka flankert av sine to sønner, som har titlene ʻUlukālala og Ata. De tre er kledd i sørgedrakt for kong George Tupou V
Fil:Royal Monogram of King Tupou VI of Tonga.svg|Kongens monogram


## Referanser


## Eksterne lenker
* 
*
Celarchus

***Celarchus*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Små (vingespenn 20-25 millimeter) blåvinger med avrundede vinger uten stjerter på bakvingen. Hunnen er mørkbrun med store, hvite felter i midten av vingene. Hannens overside er blå med mørke ytterkanter. Undersiden er lysgrå med små, svarte flekker.

## Utbredelse
Slekten er utbredt på Borneo og Filippinene.

## Systematisk inndeling
Artene blir ofte regnet til slekten *[[Sancterila]]*.

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten ***Celarchus*** Eliot & Kawazoé, 1983
******** *[[Celarchus archagathos]]* (Frühstorfer, 1910)
******** *[[Celarchus hermarchus]]* (Frühstorfer, 1910)
******** *[[Celarchus shelfordii]]* (de Nicéville, 1902)

## Eksterne lenker
* 
* Brower, Andrew V. Z. 2007. [''Celarchus'' i The Tree of Life Web Project, http://tolweb.org/ http://tolweb.org 
* www.funet.fi – underslekten ''Celarchus''
* Bilder av ''Celarchus'' spp. fra Filippinene
Knut Nordanger

**Knut Monssen Nordanger**, ofte omtalt som **K.M. Nordanger** (1883–1965) var en norsk lærer og Arbeiderpartiet-politiker som var stortingsrepresentant fra Akershus i fire perioder 1925–1936, fylkesmann i Hedmark 1935–53 og ordfører i Lillestrøm.
## Liv og virke
Nordanger var utdannet lærer fra Stord lærarhøgskule. Han var lærer i Høle i Ryfylke fra 1903, i Høland i Akershus fra 1906 og fra 1910 i Lillestrøm. I Lillestrøm var han aktiv i lokalpolitikken og var ordfører i fire valgperioder, først fra 1917 til 1919 og på nytt fra 1923 til 1931. Han var den første rektoren på Volla skole i Lillestrøm. Nordanger var også skolestyreformann, fylkesrevisor, fylkesleder i Akershus krets av Norges Lærerlag, og sekretær i *Arbeiderpartiets by- og herredslag*.

Han ble valgt til stortingsrepresentant i fire etterfølgende perioder: 1925–1927, 1928–1930, 1931–1933 og 1934–1936. Den siste perioden var han leder av Stortingets kommunalkomité. Han sto også på Akershus Aps' liste ved Stortingsvalget 1921.

I 1935 ble han utnevnt til fylkesmann i Hedmark; dette embetet hadde han fram til 1953. Under krigen ble han avsatt av okkupasjonsmyndighetene, og erstattet med en NS-utnevnt fylkesmann. Han ble også arrestert, og satt på Grini fra april til oktober 1942. Resten av krigen var han bortvist fra fylket. Han bosatte seg på Eidsvoll, og hadde uformell kontakt med mange av de legitime myndighetene. I 1944 flyktet han til Sverige.

Sammen med Arnljot Engh skrev han *Kommunalkunnskap : en håndbok for hvermann* i to-tre bind, beregnet på kommunestyremedlemmer og andre folkevalgte. Han skrev også en *Kommunal ABC*, og andre bøker som inngikk i Arbeiderpartiets kommunalpolitiske strategi.

Han var med på å etablere Akershus Arbeiderblad i 1913 og Arbeidernes Avholdslag i 1930-åra.
I Lillestrøm er *K. M. Nordangers vei* oppkalt etter ham. 

## Referanser


## Eksterne lenker
* 
* 
*
Poppelrose

**Poppelrose** (*Lavatera thuringiaca*) er en vakker blomst i kattostfamilien.

Poppelrosen har lyserøde til rosa blomster og er en høyvokst, flerårig urt med opprett stengel på litt over 1 meter. Den har store grålodne blad og er en nær slektning av moskuskattost. Den danner pælerot og blomstrer med ca. 8 cm store blomster i juli-august og trives i full sol.

Poppelrosen hører hjemme i Sørøst-Europa, Kaukasia og Vest-Sibir. Arten ble innført til Sverige som medisinplante av munker og ble siden forvillet. Man kan fortsatt finne den blant annet sørlige og midtre deler av Sverige, spesielt i området langs Mälaren. Her vokser den på enger, i veikanter og ved gårder. I Norge er den ikke dokumentert med reproduserende populasjoner.

Poppelrose kan forveksles med legestokkrose (*Althaea officinalis*), men sistnevnte har mindre blomster.

## Litteratur
* 
* 
* 
* 
* 

## Eksterne lenker

*
Jeanette Haga Holgersen

**Jeanette Haga Holgersen** (født 11. januar 1990) er norsk håndballspiller. Hun spiller i den norske Postenligaen for Tertnes idrettslag.

## Referanser


## Eksterne lenker
*
Celatoxia

***Celatoxia*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Små blåvinger (vingespenn 20-25 millimeter) uten stjerter på bakvingene. Oversiden er brun med et stort, hvitt felt midt på vingen og noen felter med blå skjell, eller for det meste blå. Undersiden er lysgrå med mørkgrå flekker.

## Utbredelse
Slekten er utbredt i Sørøst-Asia, nord til Himalaya og Yunnan.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Celatoxia* Eliot & Kawazoé, 1983
******** *[[Celatoxia albidisca]]* (Moore, 1884)
******** *[[Celatoxia carna]]* (de Nicéville, 1895)
******** *[[Celatoxia marginata]]* (de Nicéville, 1884)

## Eksterne lenker
* 
* Brower, Andrew V. Z. 2007. [''Celatoxia'' i The Tree of Life Web Project, http://tolweb.org/ http://tolweb.org 
* www.funet.fi – ''Celatoxia''
* Bilde av ''Celatoxia albidisca''
Terry Walsh

**Terry Walsh** er navnet til flere personer:

*Terry Walsh (skuespiller) (1939–2002) – britisk skuespiller
*Terrence Walsh (født 1953) – australsk landhockeyspiller
Øyhellsundet

**Øyhellsundet** er et sund i Vågan kommune i Nordland mellom Austvågøya i vest og Stormolla i øst.

Sundet er i underkant av 12&nbsp;kilometer langt og går fra Steinneset og Banholmen i nord til holmen Barden og Kjepsøya i sør. Raftsundet forsetter nordover mens Høla, som er en del av Vestfjorden, ligger i sør. De nordlige deler av sundet er svært grunt, spesielt ved Reknesrabben, og uegnet for skipstrafikk.

Veien mellom Finnvik og Brettesnes går langs en spredt begyggelsen på østsiden. Det er ingen veier på vestsiden og eneste bebyggelse er ett titalls avfolkede gårder.

## Se også
*Ulvågsundet på østsiden av Stormolla
*Molldøra på sørsiden av Stormolla

## Referanser
Paul Cadden

**Paul Cadden** (født 1964 i Glasgow) er en skotsk kunstner som blir betegnet som hyperrealist. 
Han har spesialisert seg innen blyantkunst og bildene hans kan ved første øyekast se ut som svart/hvitt fotografier. Han tar utgangspunkt i fotografier og tegner vanligvis bilder i A1 eller A0-format. 

Cadden studerte Print Design and Illustration ved Glasgow College of Building and Printing, 1982 – 1986, og i 2001 – 2003 studerte han  Animation and Illustration ved James Watt College. 

## Referanser


## Eksterne lenker
* Paul Cadden – offisiell hjemmeside
* Omtale hos NRK
Per Arnoldi

**Per Arnoldi** (født 1941) er en dansk maler, scenograf og plakattegner. Han har en stor produksjon innen alle disse områdene. Arnoldi har en egen stil med et stramt og lett gjenkjennelig form- og fargespråk i det meste han produserer. Han har lærerutdannelse, men er autodidakt som kunstner. Han debuterte på *Forårsudstillingen* på Charlottenborg i 1961.

Arnoldi fikk sitt store gjennombrudd som plakattegner I 1975, med plakatene for DSB. 
Selv har han uttalt at dette oppdraget endret hans liv: «*De plakater, jeg havde lavet hidtil, var ikke særlig gode, for jeg havde ikke lært at fokusere - og fokus er det vigtigste, når man laver plakater. Der var derfor en god portion held med i spillet, da jeg for 25 år siden lavede de seks plakater, som kom til at ændre mit liv, siger Per Arnoldi. Nu - cirka 400 plakater senere - har jeg lært at fokusere og holder meget af plakatens særlige egenskaber.*» 25 år senere ble han igjen bedt om å utforme DSBs plakater.

Arnoldi har hatt en rekke plakat- og designoppdrag. Et av oppdragene var å utsmykke Operaen på Holmen i København. Han utformet både logo og sceneteppe. Han hadde også tanker om flere utsmykninger i og ved bygningen, men arkitekt Henning Larsen protesterte og klarte å forhindre dette.

Ved siden av alle oppdragene har Arnoldi hele tiden fortsatt å male, og han har hatt mange utstillinger.

Han har mottatt en rekke priser, blant annet IG-Prisen (Dansk Designråd) i 1982, Toulouse-Lautrec-prisen i 1985 og en gullmedalje ved den 4. Internationale Plakatbiennale i Mexico by i 1996.

Fra tidlig i 1980-årene var Arnoldi i flere år programleder og produsent for DRs kunstquiz. Han er gift med skuespillerinnen Christiane Rohde og far til dramatikeren Jokum Rohde.

## Referanser og fotnoter


## Litteratur
* Kort biografi i ''Den store danske'' Besøkt 2012-03-18
* Wivel, Mikael (2003) *Per Arnoldi – 250 plakater etc.*. København, Aschehoug

## Eksterne lenker
* 
*  Thorsen, N. (2009) «Per Arnoldi tilstaar alt». Intervju i ''politiken.dk'', 28.09.2009 Besøkt 2012-03-18
Aktiv støydemping

**Aktiv støydemping** eller **aktiv støyreduksjon** er en moderne metode for å dempe støy. En mikrofon registrerer støyen, gjerne litt nærmere kilden enn øret, og lyden forsterkes og sendes ut av en høyttaler i motfase slik at støyen og lyden fra høyttaleren virker mot hverandre i destruktiv interferens slik at det blir nesten stille. 

Enkelte rutefly har montert slike høyttalere i kabinen for å dempe støyen som passasjerene opplever.

Det selges stadig flere øreklokker og hodetelefoner med aktiv støydemping. Disse har en mikrofon utenfor klokka med en forsterker som snur fasen og gir støyen i hodetelefonen i motfase slik at støyen nesten ikke høres av brukeren. Samme høyttalerelement i hodetelefonen brukes til musikk og kommunikasjon med andre, enten over radio eller gjennom et intercomanlegg.

Det er store prisforskjeller mellom forskjellige hodetelefoner med aktiv støydemping.

Høyttaleren for aktiv støydemping bør enten plasseres nær støykilden, ellers må det brukes mange høyttalere for å dekke et lite område med støydemping.

I et rom med litt avstand mellom støykilde og høyttaleren for aktiv støydemping, og hvor en person kan bevege seg i rommet, vil det finnes punkter der den aktive støydempingen fra høyttaleren er faseforskjøvet 180 grader i forhold til lyden fra støykilden (forskjell i avstand på en halv bølgelengde). Da er lyden fra støyen i fase med lyden fra høyttalerens aktive støydemping, og interferensen resulterer i dobbelt så sterkt signal, som tilsvarer 3 dB økning av støyen.

Aktiv støydemping er mest effektiv for å dempe lave lydfrekvenser, ettersom bølgelengdene da er lengre og man har bedre kontroll over nodene mellom destruktiv og konstruktiv interferens.
Moss Bandyklubb

**Moss Bandyklubb** (stiftet 1935) var en bandyklubb fra Moss i Østfold. Bandysporten ble innført i Moss før 1920, men skiftet stadig organisatorisk tilhørighet. Moss Bandyklubb ble startet midt på 30-tallet og restartet 20. november 1950. Etter 1952 ble klubben omgjort til ishockeyklubb, og den skiftet navn til Idrettslaget Kråkene.

## Historie
*1918 – To Oslo-klubber spiller demonstrasjonskamp i bandy i Moss.
*1920 – Moss Idrætsforening deltar for første gang i norgesmesterskapet i bandy.
*1924 – Moss Idrætsforening arrangerer NM-finalen mellom Ready og Drafn på Malakoff.
*1926 – På styrets initiativ vedtar generalforsamlingen at idrettsforeningen skal slutte med bandy og sykkel. De påfølgende år utgår også friidrett, skisport og skøyter, og Moss Idrætsforening endrer i 1929 navn til Moss Fotballklubb.
*Ca. 1935 – Bandy blir gjenopptatt i Moss. Moss Bandyklubb opprettes.
*1935 – Østfold Bandykrets blir stiftet, og Moss Bandyklubb tar plass i det nasjonale seriesystemet.
*1939 – Moss Bandyklubb spiller seg opp i øverste divisjon. Klubben ender sist i sin avdeling uten poeng.
*1947 – Moss Bandyklubb blir tatt opp igjen i Moss Fotballklubb.
*1950 – Moss Fotballklubb bestemmer for andre gang at bandyen skal utgå. Moss Bandyklubb blir gjenstiftet 20. november 1950.
*1953–1955 – Moss Bandyklubb slutter med bandy, begynner med ishockey og skifter navn til Idrettslaget Kråkene.

## Kilder
*
*
*

## Se også
*Idrettslaget Kråkene
*Moss Fotballklubb
Catalonia rundt 2012

**Catalonia rundt 2012** var den 92. utgaven av sykkelrittet Catalonia rundt, og foregikk fra 19. til 25. mars over 7 etapper. Rittet ble vunnet av Michael Albasini, 90 sekunder foran Samuel Sánchez og Jurgen Van Den Broeck

## Lag
***ProTeam:** Ag2r-La Mondiale, Pro Team Astana, BMC Racing Team, Euskaltel-Euskadi, FDJ BigMat, Garmin-Barracuda, GreenEDGE, Katjusja, Lampre-ISD, Liquigas-Cannondale, Lotto-Belisol, Movistar Team, Omega Pharma - Quick-Step, Rabobank, RadioShack-Nissan, Team Saxo Bank, Team Sky og Vacansoleil-DCM.
***Profesjonelle kontinentallag:**Andalucía, Caja Rural, Cofidis, Project 1t4i og Saur-Sojasun

## Etapper
### Mandag 19. mars - etappe 1: [[Calella]] - [[Calella]], 139 km

### Tirsdag 20. mars - etappe 2: [[Girona]] - [[Girona]], 161 km

### Onsdag 21. mars - etappe 3: [[La Vall d'en Bas]] ([[Sant Esteve d'en Bas]]) - [[Port-Ainé]], 210 km
Etappen ble kuttet ned grunnet til 155km grunnet dårlige værforhold, og alle tidsavstander ble annullert. 

### Torsdag 22. mars - etappe 4: [[Tremp]] - [[Ascó La vostra energia]], 199 km

### Fredag 23. mars - etappe 5: [[Ascó La vostra energia]] - [[Manresa]], 207 km

### Lørdag 24. mars - etappe 6: [[Sant Fruitós de Bages]] - [[Badalona Centre Comercial Màgic]], 169 km

### Søndag 25. mars - etappe 7: [[Badalona Centre Comercial Màgic]] - [[Barcelona]], 119 km

## Sammenlagtresultater

### Sammenlagt

## Eksterne lenker
*
Iolana

***Iolana*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Middelsstore til nokså store blåvinger (vingespenn ca. 35 millimeter). Hannenes overside er skinnende blå bortsett fra en ganske smal, svart ytterkant, hunnene er litt mattere blåfiolette med bredt mørke ytterkanter. Undersiden er lysgrå med noen grønnlige skjell ved roten av bakvingen og små, svarte flekker, dessuten en hvit bord langs ytterkanten.

## Levevis
Larvene lever på slekten *Colutea* i erteblomstfamilien.

## Utbredelse
*[[Iolana iolas]]* er utbredt i Nord-Afrika, Sør-Europa og det sørlige Mellom-Europa og de vestlige Asia. Forøvrig er slekten utbredt i Midtøsten og Sentral-Asia.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Iolana* Bethune-Baker, 1914
******** *[[Iolana alfierii]]* Wiltshire, 1948
******** *[[Iolana andreasi]]* (Sheljuzhko, 1919)
******** *[[Iolana gigantea]]* (Grum-Grshimailo, 1885)
******** *[[Iolana iolas]]* (Ochsenheimer, 1816)

## Eksterne lenker
* 
* Brower, Andrew V. Z. 2007. [''Iolana'' i The Tree of Life Web Project, http://tolweb.org/ http://tolweb.org 
* www.funet.fi – ''Iolana''
* Eurobutterflies - *Iolana iolas*. Med mange bilder http://www.eurobutterflies.com/species_pages/iolas.htm
Mark James

**Mark James** (født **Francis Rodney Zambon**; 1940–2024) var en amerikansk låtskriver som skrev hits for artister som B.J. Thomas, Brenda Lee og Elvis Presley, herunder sangen «Suspicious Minds», som ble Elvis’ siste topplasserte sang på de amerikanske hitlistene.

Han sto også bak sanger som «Hooked on a Feeling» som ble innspilt av B.J. Thomas i 1968 og som Jonathan King hadde en hit med 1971 (han innførte teksten «Ooga Ooga Ooga chaka» på sin versjon) og svenske Björn Skifs hadde nummer en hit med i USA i 1974, og som senere er blitt innspilt av en rekke andre artister.

Mark James skrev også sangen «Always on My Mind», sammen med Johnny Christopher og Wayne Carson Thompson. James mottok en Grammy Award i 1983 for Willie Nelsons versjon av sangen.

## Referanser


## Eksterne lenker
* 
*
Seismisk migrasjon

**Seismisk migrasjon** er den prosessen hvor seismiske hendelser flyttes geometrisk i enten rom eller tid til den beliggenheten der hendelsen befant seg i undergrunnen i stedet for beliggenheten der den ble tatt opp på overflaten, som dermed gir et mer nøyaktig bilde av undergrunnen. Denne prosessen er nødvendig for å overvinne begrensninger i geofysiske metoder i områder med kompleks geologi, slik som: forkastninger, saltstrukturer, foldinger, etc.

Migrasjon flytter hellende reflektorer til deres sanne beliggenhet i undergrunnen og kollapser diffraksjoner, som gir et migrert bilde som typisk har en økt romlig oppløsning og sm løser opp områder med kompleks geologi mye bedre enn ikke-migrerte bilder. Migrasjon er en av standardteknikkene innen dataprosessering for refleksjonsbaserte geofysiske metoder (refleksjonsseismikk og bakkepenetrerende radar).

Behovet for migrasjon har vært forstått siden starten på seismisk letekativitet, og de aller første seismiske refleksjonsdata fra 1921 ble migrert. Beregningsorienterte migrasjonsalgoritmer har eksistert i mange år, men de har bare blitt aktivt brukt de siste 20 årene på grunn av at de er ekstremt ressurskrevende. Migrasjon kan gi en dramatisk heving i bildekvalitet, så det blir forsket intenst på relevante algoritmer, både innenfor den geofysiske industrien såvel som i akademiske kretser.

## Referanser
Spinner (fly)

**Spinner** er et deksel foran og rundt navet til propellen til fly.

Spinneren fører lufta ut til siden slik at de indre delene av propellen får mer luft å arbeide med. Det kommer også bedre lufttilførsel i ventilasjonsåpningene til motorene som vanligvis er luftkjølte på småfly. Spinneren vil bidra til at flyets totale luftmotstand reduseres. Utformingen av flyets spinner kan bidra positivt estetisk.

Spinnere lages enten av aluminium eller i glassfiber. Det har tidligere vært et vanlig problem at det dannes sprekker i spinneren på småfly, spesielt på hjemmebyggede fly.  Det har skjedd at spinneren har sprukket og falt av og forårsaket skade på andre deler av flyet, der delene kunne treffe. 

Spinneren har ofte en sirkulær plate like bak propellnavet som det er festet i. Enkelte modeller har også en mindre sirkulær plate foran navet som spinneren også er festet i.
Petter Thoen

**Petter Thoen** (født 17. november 1943 i Oslo i Norge) er en norsk kunstner, kokebokforfatter og barnebokforfatter som er bosatt og virksom i Sverige.

## Billedkunstner
Thoen startet sin karriere på slutten av 1950-tallet som tegneserietegner for magasiner som *Nå*, *Alle menn* og *Aktuelt*. Utover 1960-tallet laget han omslag til skandinaviske utgaver av kjente tegneserier som *Superman*, *Batman*, *Hjälp og* *En rolig halvtimma*. Man kan tydelig se referanser til tegneseriene i flere av Thoens kunstneriske arbeider, som f.eks. litografiene «Superbat» som spiller på både Superman og Batman, og «I asked for two carat» som benytter seg av tegneserienes form og uttrykk.

Han arbeider ofte innen sjangeren pop-art.

## Reklamebyrå i USA
Thoen flyttet til USA i 1972 og arbeidet som art director der. Han var partner i reklamebyrået Johnston, Thoen & Partners med kunder som General Electric, Rockwell International og *[[Wall Street Journal]]*. Thoen vant over hundre kjente reklamepriser, blant annet CA Award, ANDY Award, Clio Award og BELDING Award.

## Kokebokforfatter
Han har også utgitt flere kokebøker, og har fått publisert matoppskrifter på nettstedet menyse.com, som senere ble til spisa.nu.

### Bibliografi (utvalg)

* 1997: *Häftiga hamburgare*, ICA Bokförlag
* 1998: *Fina fisken*, ICA Bokförlag
* 1999: *Suverena sallader*, ICA Bokförlag
* 1999: *Vackert vegetariskt*, ICA Bokförlag

## Referanser
Sinia

***Sinia*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Middelsstore blåvinger uten stjerter på bakvingene. Hannens overside kan være blå med svarte flekker langs kanten, eller brun. Hunnen er brunlig, gjerne med metallisk skinn. Undersiden er grå med forholdsvis store, svarte flekker og et bånd av oransje flekker langs ytterkanten.

## Levevis
Larvene lever på planter i erteblomstfamilien.

## Utbredelse
Slekten er utbredt i det nordøstlige Asia.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Sinia* Forster, 1940
******** *[[Sinia divina]]* (Fixsen, 1887)
******** *[[Sinia lanty]]* (Oberthür, 1886)
******** *[[Sinia leechi]]* (Forster, 1940)

## Eksterne lenker
* 
* Brower, Andrew V. Z. 2007. [''Sinia'' i The Tree of Life Web Project, http://tolweb.org/ http://tolweb.org 
* www.funet.fi – ''Sinia''
* Bilder av ''Sinia'' spp.
Torbjörn Tännsjö

**Ulf Torbjörn Harald Tännsjö** (født 13. desember 1946 i Västerås) er en svensk filosof. Siden 2002 har han vært ansatt som professor i praktisk filosofi ved Stockholms universitet. Han er formann ved Stockholm Bioethics Centre og er også professor i medisinsk etikk ved Karolinska Institutet. I årene 1995-2001 var Tännsjö professor i praktisk filosofi ved Göteborgs universitet. Videre er han medlem av Socialstyrelsens rådgivande nemd for etiske problemstillinger samt Donationsrådets etiske komité.

Tännsjö gjør seg jevnlig bemerket i den internasjonale debatt. Hans utpregede hedonistisk-utilitaristiske synspunkter har gjort ham til en kontroversiell figur, særlig har han lagt seg ut med det etablerte svenske helsevesen og svenske kristendemokrater. Videre har han gjort seg bemerket med sitt kontroversielle syn på overvåkning og privatliv, der han argumenterer mot retten til privatliv og for større åpenhet og mer innsyn hos privatpersoner såvel som myndigheter. 

## Publikasjoner i utvalg
* Moral Realism (Savage, N.J.: Rowman and Littlefield, 1990)
* Conservatism for Our Time (London och New York: Routledge, 1990) 
* Populist Democracy. A Defence (London och New York: Routledge, 1993) 
* Hedonistic Utilitarianism (Edinburgh: Edinburgh University Press, 1998) 
* Coercive Care: The Ethics of Choice in Health and Medicine (London and New York: Routledge, 1999)
* Values in Sport: Elitism, Nationalism, Gender Equality and the Scientific Manufacture of Winners (London och New York: E&FN Spon/Routledge, 2000)
* Understanding Ethics: An Introduction to Moral Theory (Edinburgh: Edinburgh University Press, 2002)
* Privatliv (Lidingö: Fri tanke, 2010)

## Referanser


## Eksterne lenker
* 
* 
*  Personlig hjemmeside
Valdivia

**Valdivia** er en by og en kommune i det sørlige Chile. Den er hovedstad i regionen Los Ríos og i provinsen Valdivia. Kommunen hadde 140&nbsp;449 innbyggere i 2002, hvorav 127&nbsp;750 bodde i selve byen. Kommunens areal er på 1015,5 km².

Valdivia ligger ved samløpet av flere elver som Calle-Calle og Cau-Cau til elva Valdivia, ca 15 km øst for stillehavskysten. Byens hovedinntekt kommer fra turisme, produksjon av papirmasse, skogbruk, metalindustri, og ølbrygging. I byen finnes universitetet Universidad Austral de Chile og Centro de Estudios Científicos (CECS), et nonprofit institutt for formidling av vitenskapelige resultater.
 
Sammen med øya Chiloé var Valdivia de to sørligste enklaver av det spanske imperiet. I perioden 1645-1740 tilhørte byen under Visekongedømmet Peru. I den andre halvdel av 19nde århundre var Valdivia ankomstby for en rekke tyske innvandrere som bosatte seg i området rundt byen.
 
Det store jordskjelvet i 1960 forårsaket massive ødeleggelser i Valdivia. Det er fortsatt mulig å finne ruiner etter skjelvet i byens utkant, og endringene av jord som fant sted, gjør det likevel vanskelig å navigere strekninger av elver.

## Referanser


## Eksterne lenker
*
Molldøra

**Molldøra** er et sund i Vågan kommune i Nordland som strekker seg 3,6&nbsp;kilometer fra Høla i nordvest til Vestfjorden i sørøst som en del av skips- og hurtigruteleia mellom Svolvær og Raftsundet. På nordsiden av sundet ligger Kjepsøya og Stormolla mens Litlmolla ligger på sørsiden.

Hurtigruteskipet «Mira» ble senket av den britiske krysseren HMS «Bedouin» på nordtur ut Molldøra, like etter passering av Brettesnes, under det første Lofotraidet i 1941.

Brettesnes på Stormolla er den eneste bosetningen av betydning langs sundet.

## Se også
*Ulvågsundet på østsiden av Stormolla
*Øyhellsundet på vestsiden av Stormolla

## Referanser


## Eksterne lenker
* Bilder og turbeskrivelse fra turliv.no - Krabbvågen på Stormolla. Besøkt 19. mars 2012.
* Astrup Nilssen – Krigshistorie: Hurtigruteskipet «Mira»: Mer om senkingen. Besøkt 19. mars 2012.
Døves kulturdager

**Døves kulturdager** er et årlig, norsk kultur- og sosialt treff for døve, tegnspråkbrukere og interesserte hørende.

## Historikk
Norges første kulturdager for døve ble arrangert i 1967, da Ungdomsutvalget i Norges Døveforbund etablerte et landsomfattende kulturarrangement for døve som fikk navnet *Unge Døves Kulturdager*. I 1972 ble navnet endret til Døves kulturdager.

## Oversikt

## Referanser
Motufoua

**Motufoua** er den største landsbyen på atollen Vaitupu i stillehavsnasjonen Tuvalu. Motufoua hadde et innbyggertall på 1024 i 2002.

## Referanser
Cessna 150

**Cessna 150** er et to seters småfly som er bygget for PPL skoling og for privat bruk og utleie. Det er det fjerde mest produserte sivile flyet med i alt 23,839 produserte fly. Modellbetegnelsene for Cessna 150 var **150** grunnmodellen, **Commuter**, **Commuter II**, **Patroller**, og den akrobatikkgodkjente **Aerobat** modellen.

## Utvikling av modellen
Cessna hadde behov for å finne en etterfølger til den populære  Cessna 140 som gikk ut av produksjon i 1951. Den største forandringen fra 140 til 150 var nesehjul, som er lettere å lære å bruke enn halehjul. 

Den første Cessna 150 prototypen hadde første testflyging 12/9 1957. Produksjonen startet  i september i Cessnas fabrikk i Wichita, Kansas. Det ble lisensprodusert 216 F-150 i Reims i Frankrike, derav F i modellnavnet. 

Cessna 150 produsert i USA er utstyrt med motoren Continental O-200-A med 100&nbsp;hk (75&nbsp;kW), mens flyene som ble bygget i Rheims hadde en Rolls-Royce O-240 stempelmotor med 130&nbsp;hk (97&nbsp;kW).

Flaps på alle Cessna 150 var meget effektive med 40 graders maksimal stilling.

Alle modeller fra 1966 har større dører og større bagasjeplass. Da ble det også elektrisk drevet flaps og halefinne som skrånet bakover. Plassen ble ytterligere øket fra modellen 150G fra 1967 ved at dørene buet utover for mer plass til albuene. I 1967 ble instrumentpanelet modernisert. Det ble produsert 3067 Cessna 150 i 1966, som ble det året det ble produsert flest. 

I 1970 startet produksjonen av A150K Aerobat med begrenset akrobatikk godkjenning med +6/-3 G, med dører som kunne fjernes fort, og med øket styrke i flykropp og vingeflater. Den hadde 4-punkt sikkerhetsseler og avtagbare seteputer for å brukes med fallskjerm.

Det ble bygget 22138 i USA og 1764 i Reims. En fabrikk som Reims hadde i Argentina produserte 47 fly.

Sommeren 1977 ble Cessna 150 avløst av Cessna 152. Den hadde Lycoming O-235 motor med lengre gangtid og dermed lavere driftskostnader. Flapsutslaget ble begrenset til 30 grader. Totalvekt ble øket fra 726 til 757 kg. I 1985 stoppet produksjonen av alle Cessnas småfly med en stempelmotor.

I løpet av årene Cessna 150 ble bygget kom det mange forandringer som ga stadig mindre nyttelast.

Cessna 150 er et enkelt og robust fly å fly. Derfor har det blitt et av de vanligste skoleflyene i verden. Sikten oppover og inn i svingene er begrenset av vingene. Derfor er noen modeller, deriblant alle aerobat modellene, utstyrt med to takvinduer. Steilinger med og uten motor er lette å kontrollere, og flyet er enkelt å få ut av spinn. På grunn av lav vekt og liten vingebelastning er flyet følsomt for turbulens.

Det finnes en lang liste med mulige forandringer på flyet. Vortexgeneratorer, STOL-byggesett, forseglinger for åpninger, nye vingetipper, bilbensin modifikasjon, større motorer opp til 180 hk. Halehjuls-sett, ekstra bensintanker, forbedrede dørlåser og ekstra bensindreneringspunkter.

Cessna 150 har blitt brukt i flere flyvåpen spesielt til skoling.

I 2007 meldte Cessna om en ny to seters modell 162 Skycatcher.
Martti Aiha

**Hannu Martti Matias Aiha** (1952–2023) var en finsk kunstner, som er mest kjent som billedhugger. Hans skulpturer har trekk fra kalligrafiske strukturer, og han arbeider både i gips, tre og metall.

Han er utdannet fra Läroanstalten för konstindustri 1970–72 og fra Finlands Konstakademi 1972–76. I tillegg til skulptur har han også arbeidet med maleri.

Han er innkjøpt av Henie Onstad Kunstsenter, det finske samtidskunstmuseet Kiasma og flere andre finske museer. Han har mottatt Finska Konstföreningens dukatpris 1982, Expohja-prisen 1987 og Pro Finlandia-medaljen 1992. Hans offentlige arbeider omfatter blant annet «Futura – Tuntematon» (1987) i Uleåborg, den halvfigurative hestestatuen «Rumba» (1992) i Helsingfors og «Musikalske fragmenter» (1994) ved operaen i Göteborg. Han har også bidratt til Skulpturlandskap Nordland med installasjonen «Syv magiske punkter» i Skånland i Troms.

Aiha ble i 2013 tildelt den svenske Prins Eugen-medaljen.

## Referanser
Flower-klassen

**Flower-klassen** (også kjent som **Gladiolus-klassen**) var britisk klasse korvett. Klassen var i bruk i flere mariner under og etter andre verdenskrig. Skipsklassen var involvert i konvoier og anti-ubåtoperasjoner under Slaget om Atlanterhavet. Selve konstruksjonen var basert på hvalfangerskuten, «Southern Pride». 225 fartøyer av denne klassen ble bygget, hvorav 33 gikk tapt under krigen. Flesteparten av skipene tjenstegjorde i Royal Navy og Royal Canadian Navy.

## Andre verdenskrig
Som følge av den tyske ubåtkrigføringen i Atlanteren trengte de allierte mindre støtteskip som kunne drive ubåtkrig og eskortere konvoier. Korvetten var billig og lett å produsere. Mindre skipsverft som ikke kunne produsere større krigsskip kunne raskt bygge en Flower-klasse korvette, siden konstruksjonen var så enkel. Med sine om lag 70 synkeminer og senere hedgehog utgjorde korvetten likevel en trussel mot de tyske ubåtene.

Flower-klassen ble et velkjent symbol for slaget om Atlanterhavet selv om den ikke var spesielt populær blant de som tjenstegjorde på dem. Korvettene hadde rund bunn, noe som resulterte i voldsom rulling og krenging. Det var sagt at Flower-klassen kunne «rulle på vått gress». Den lave maksimal hastigheten på 16 knop gjorde at den hadde problemer med å følge flyktene ubåter.

Frem til omkring 1943 var det korvettene som utgjorde ryggraden i den allierte kampen mot de tyske ubåtene på mer eller mindre alle fronter. Etter dette hadde det kommet en rekke nye hjelpemidler og tekniske muligheter som gjorde skipene mer effektive, og mange skip ble derfor modernisert. Etter at USA kom inn i krigen ble det bygget bedre og mer effektive skip, og den moderne fregatten oppstod som en etterfølger etter korvetten.

## Etter krigen
Etter krigen ble mange av skipene solgt til andre land, hvor de tjenestegjorde også etter krigen. Norge hadde blant annet flere skip til rådighet både under og etter krigen, og hadde totalt seks Flower-klasse korvetter tilgjengelig, hvorav tre gikk tapt under krigen. Mange korvetter ble ombygget for sivilt bruk, for eksempel hvalfangsbåter. Det eneste gjennværene skipet av Flower-klassen er HMCS «Sackville» som er et flytene museum i Canada.

## Referanser


## Eksterne lenker
* 
http://www.youtube.com/watch?v=drJOnm8k1cE
Saint Vincent og Grenadinene under OL

**[[Saint Vincent og Grenadinene]]** deltok første gang i olympiske leker under Sommer-OL 1988 i Seoul, og har siden deltatt i samtlige påfølgende sommerleker. De har aldri deltatt i vinterlekene. Saint Vincent og Grenadinene har aldri vunnet noen medalje.

## Medaljeoversikt

## Eksterne lenker
* Saint Vincent og Grenadinenes OL-statistikk på Olympedia.org
* Saint Vincent og Grenadinenes OL-statistikk  på Sports-reference.com
Salomonøyene under OL

**[[Salomonøyene]]** deltok første gang i olympiske leker i Sommer-OL 1984 i Los Angeles, og har siden deltatt i samtlige påfølgende sommerleker. De har aldri deltatt i vinterlekene. Salomonøyene har aldri vunnet noen medaljer.

## Medaljeoversikt

## Eksterne lenker
* Salomonøyenes OL-statistikk på Olympedia.org
* Salomonøyenes OL-statistikk  på Sports-reference.com
San Marino under OL

**[[San Marino]]** deltok første gang i olympiske leker under Sommer-OL 1960 i Roma, og har siden deltatt i alle påfølgende sommerleker unntatt Sommer-OL 1964 i Tokyo. De deltok første gang i vinterlekene under Vinter-OL 1976 i Innsbruck, og har deltatt i alle påfølgende vinterleker unntatt Vinter-OL 1980 i Lake Placid og Vinter-OL 1998 i Nagano. San Marino vant sine første medaljer i Sommer-OL 2020 i Tokyo.

## Medaljeoversikter

## Eksterne lenker
* San Marinos OL-statistikk på Olympedia.org
* San Marinos OL-statistikk  på Sports-reference.com
Tonga under OL

**[[Tonga]]** deltok første gang i olympiske leker under Sommer-OL 1984 i Los Angeles, og har siden deltatt i samtlige påfølgende sommerleker. De deltok første gang i vinterlekene under Vinter-OL 2014 i Sotsji. Tonga er den minste selvstendige nasjonen som har vunnet en OL-medalje.

## Medaljeoversikt

## Eksterne lenker
* Tongas OL-statistikk på Olympedia.org
* Tongas OL-statistikk  på Sports-reference.com
Tuvalu under OL

**[[Tuvalu]]** deltok første gang i olympiske leker i Sommer-OL 2008 i Beijing. Landet har aldri deltatt i vinterlekene. Tuvalu har aldri vunnet noen medalje.

## Medaljeoversikt

## Eksterne lenker
* Tuvalus OL-statistikk på Olympedia.org
* Tuvalus OL-statistikk  på Sports-reference.com
Elisabeth IIs diamantjubileum

**Elisabeth IIs diamantjubileum** var en internasjonal feiring av Elisabeth IIs 60 år på tronen. Elisabeth II var på dette tidspunkt dronning i 16 suverene stater, 12 av disse var britiske dominioner eller kolonier da hun arvet tronen i 1952.

Elisabeth II ble monark i syv stater da hennes far, Georg VI, døde 6. februar 1952. Hun er den eneste monarken ved siden av Victoria til å feire «diamantjubileum» (60-årsjubileum) på tronen i Storbritannia, Canada, Australia og enkelte andre samvelderiker.

## Se også
*Dronning Elizabeth IIs platinajubileum

## Eksterne lenker
* 
* Offisielt newzealandsk nettsted
Saint Lucia under OL

**[[Saint Lucia]]** deltok første gang i olympiske leker under Sommer-OL 1996 i Atlanta, og har siden deltatt i samtlige påfølgende sommerleker. De har aldri deltatt i vinterlekene. 

Julien Alfred ble den første olympiske medaljevinneren for Saint Lucia da hun vant gull i friidrett 100 meter for kvinner under Sommer-OL 2024 i Paris.

## Medaljeoversikt

## Referanser


## Eksterne lenker
* Saint Lucias OL-statistikk på Olympedia.org
* Saint Lucias OL-statistikk  på Sports-reference.com
Fiji Airways

**Fiji Airways**, tidligere **Air Pacific**, er et fijiansk flyselskap. Det opererer internasjonale og nasjonale flygninger i Stillehavet og til Nord-Amerika og Hongkong. Det ble grunnlagt i 1949 og hadde sine første flygninger i 1951. Selskapet har hovedkontor på Nadi internasjonale lufthavn i Nadi.

## Referanser


## Eksterne lenker
*
Kaffekule

**Kaffekule** er et kar til koking og servering av kaffe. Kaffekuler har en kuleformet kolbe av glass, og når kaffen skal serveres og holdes varm plasseres den i en metallbeholder. Beholderen kan være laget av kobber, nikkel eller messing og er gjerne fôret med tekstil. Den har hank og åpning for tuten. Kaffekuler har vært lite brukt i Norge, men var mer vanlige i Sverige. *Kaffepumpa* som den gjerne kalles på svensk var vanlig i bruk i Syd-Sverige på slutten av 1800-tallet og fram mot 1930.

## Litteratur
* Klarström, Birgitta (1967): *Kaffekulan och kulekaffet.* (Artikkel i *Kronobergsboken 1967.* Växjø, Sverige. side 74-101.)
* Tunander, Brit (1986): *Illustrerat Antiklexikon.* Stockholm. ISBN 91-27-01633-1
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Kaffekule i DigitaltMuseum.no
Fargen på øl

Der finnes ulike skalaer for farveintensiteten på øl. De to mest alminnelige er SRM (Standard Reference Method) og EBC (European Brewing Convention). De to skalaene tar begge utgangspunkt i spektroskopi. 

## Sammenhengen mellom SRM og EBC
SRM er den offisielle 
måleenheten som brukes ved internasjonale konkurranser. Denne enheten ble oppfunnet i Amerika, og som svar på denne begynte de europeiske bryggeriene innføringen av skalaen EBC. I starten var sammenhengen mellom SRM og EBC umiddelbart vanskelig å kategorisere grunnet forskjellige bølgelengder i spektroskopien. I 1991 ble EBC-skalaen gjort om så man brukte den samme bølgelengden (430 nm) som SRM. Siden da har sammenhengen vært slik:
:\mbox{EBC} = \mbox{SRM} \times 1.97
:\mbox{SRM} = \mbox{EBC} \times .508

## Fargeskalaen
Fargeskalaen kan enkelt forklares slik: 

## Referanser
 
## Eksterne lenker
* Kontroversen omkring SRM/EBC  (engelsk)
* Forståelse av ølfarge (engelsk)
Lü Fuyuan

**Lü Fuyuan** (forenklet kinesisk: 吕福源, tradisjonell kinesisk: 呂福源, pinyin: *Lǚ Fúyuán*, født i oktober 1945 i Suihua i provinsen Heilongjiang i Kina, død 18. mai 2004 i Beijing) var en kinesisk kommunistisk politiker. Han var Folkerepublikken Kina første handelsminister.

Lü Fuyuan ble utdannet i fysikk ved Jilinuniversitetet og arbeidet så i mange år ved en bilfabrikk i Changchun. Derettet studerte han ved Université de Montréal i Canada fra 1981 til 1983; hhan fikk tilbud om å forbli i landet, men avslo og reiste hjem.

På forslag fra den kinesiske ambassade i Canada ble Lü invitert inn som medlem av Det kinesiske kommunistiske parti i 1983. Han fikk ledende stillinger i bilindustrien, og i 1989 fikk han ansettelse i regjeringens ministerum for maskinindustri. Der ble han etterhvert viseminister. Hans innsats for utviklingen av kinesisk bilindustri var svært viktig.  

I 1998 ble han viseminister for utdannelse, og så for utenlandshandel og økonomisk samarbeid. 

Etter en omorganisering av regjeringsministeriene i 2003 ble ministeriet for utenlandshandel og økonomisk samarbeid omgjort til handelsministeriet. Lü Fuyuan ble dets første minister. Men under ett år etter, den 29. februar 2004, gikk han av på grunn av leverkreft, og døde tre måneder etter.  

## Eksterne lenker
*  
* Former Chinese commerce minister dies
Theropoder

**Theropoder** (Theropoda) var en gruppe tofotede dinosaurer i ordenen Saurischia. Selv om de hovedsakelig var kjøttetende, utviklet en rekke theropodfamilier seg til planteetere i krittiden. Theropoder dukket først opp i  carnium-alderen i sen trias for omtrent 230 millioner år siden, og var de eneste store terrestriske rovdyrene fra tidlig jura til slutten av krittiden, ca 65 millioner år siden. I dag er de representert med over 9&nbsp;900 nålevende fuglearter, som utviklet seg i sen jura fra små, spesialiserte coelurosauriske dinosaurer. 

## Særtrekk
Theropodene var med få unntak rovdyr, med skarpe tenner og en kroppsform egnet til løping. Blant de funksjonene som knytter theropodar til fugler er føtter med tre tær, et gaffelbein/ønskebein (*furcula*), luftfylte benstrukturer, og i enkelte tilfeller også fjær og ruging av egg.

## Fylogeni
Følgende familietre illustrerer en syntese av slektskapsforholdet mellom de viktigste gruppene av rovdinosaurer basert på studier fra 2020-åra:

## Referanser

## Eksterne lenker
*
Chivu Stoica

**Chivu Stoica** (født 8. august 1908 i Smeeni i Buzău i Romania, død 18. februar 1975 i București) var en fremtredende rumensk kommunistisk politiker.

## Liv og virke
### Bakgrunn
Chivu Stoica, som var bondesønn, hadde ti søsken og kom fra en fattig familie. Han gikk fem år i barneskolen og fire år på yrkesskolen tilknyttet vognhallen CFR Buzău (1923-1927). 

### Tidlig karriere
Han ble interessert i politikk i 1928, mens han arbeidet ved Lemaître-verkstedet i București. Men han ble ikke medlem av Kommunistpartiet til å begynne med. Han var medlem av Det nasjonale bondepartiet (Partidul Național Țărănesc), der han var organisasjonssekretær for den såkalte blåsektoren i București til 1929. 

I 1929 ble han innkalt til den toårige verneplikten, som han utførte i Iași, og da han ble ferdig i 1931 fikk han ansettelse ved jernbaneverkstedet CFR București Nord (eller ved Grivița skiftestasjon, ifølge andre kilder). Der møtte han Gheorghe Vasilichi, som rekrutterte ham til kommunistpartiet.

Sammen med Gheorghe Gheorghiu-Dej, Vasile Luca og Constantin Doncea organiserte han en streik ved Grivița skiftestasjon i februar 1933, noe som han ble dømt i 1934 til 15 års fengsel for. Han satt i fengsel i Ocnele Mari, Aiud, Doftana, Caransebeș og Târgu Jiu til 23. august 1944, da Romania skiftet side i krigen og ble Sovjetunionens alliert. 

**Toppolitiker:** Han var medlem av sentralkomiteen for Det rumenske arbeiderparti (som kommunistpartiet kalte seg en lang periode) fra 1945 til 1975, og medlem av Politbyrået. Han var Romanias statsminister fra 1955 til 1961 og president for Romanias statsråf (*de facto* statsoverhode) fra 1965 til 1967.

I 1971 fikk han et hjerteinfarkt. I løpet av sine siste år kom han på kant med Nicolae Ceaușescu og hans kone, Elena. 

Hans død i 1975, forårsaket av et skudd i hodet fra en Holland & Holland jaktrifle, ble betraktet som selvmord.

Han var gift tre ganger (eller fire ganger, ifølge andre kilder): med sin første kone hadde han en datter, Cornelia (gift Teodorescu), med sin andre kone, som het Ecaterina (f. Klein), hadde han en datter, Ana; hans siste kone var Maria (f. Manolescu), en atten år yngre tekstilingeniør, som han også hadde en datter med, som var ni år gammel da han døde.

## Politiske verv
* representant av de Forente fagforeninger i Den nasjonaldemokratiske frontens råd (1945)
* visepresident av Arbeidernes generalkonfederasjon (1945-1946)
* medlem av Sentralkomitéen til Kommunistpartiet (1945-1975)
* minister for metallurgi og kjemisk industri (1949-1955)
* formann av ministerrådet (1955-1961)
* medlem av Det rumenske arbeiderpartiets politbyrå (1945-1965)
* medlem av Det rumenske arbeiderpartiets sentralkomités sekretariat (1961-1965)
* leder av statsrådet (1965-1967)

## Æresbevisninger
* Helt av det sosialistiske arbeid

## Bøker
* *Luptele din februarie 1933*, Editura Partidului Comunist Român, 1946 (sammen med Gh. Vasilachi)

## Referanser
Zhang Wenyue

**Zhang Wenyue** (forenklet kinesisk: 张文岳, tradisjonell kinesisk: 張文岳, pinyin: *Zhāng Wényuè*; født i oktober 1944 i fylket Fengcheng i Jiangxi i Kina) er en pensjonert kinesisk kommunistisk politiker. Han var partisekretær for kommunistpartiet i provinsen Liaoning etter Li Keqiang fra oktober 2007 til han gikk av og ble avløst av Wang Min i 2010.

Zhang ble utdannet ved Det kinesiske geovitenskapelige universitet.

Han ble medlem av Det kinesiske kommunistiske parti i juni 1965. Under kulturrevolusjonen ble han tilordnet til en arbeidstropp i hæren, og  i 1969 ble han sendt ut på landsbygda i Sichuan. Siden arbeidet han særlig med geologi, inntil han i 1995 fikk høyere partiarbeid, først som visepartisekretær i den autonome region Xinjiang. Han ble guvernør for Liaoning etter Bo Xilai i 2004. 

## Referanser


## Eksterne lenker
*
Rimfrost (musikkgruppe)

**Rimfrost** er et svensk black metal band som dannes i 2002 av Hravn Dcmiester og Throllv Väeshiin.

## Biografi
Etter å ha spilt inn tre demoer, ble bandet signert av et underground plateselskap og utga deretter EPen *[[A Journey to a Greater End]]*, som ble innspilt i Black Lounge Studios i Avesta. I 2006 spilte bandet på festivalen Inferno i Oslo og spilte inn sitt debutalbum *[[A Frozen World Unknown]]*. Albumet ble sluppet høsten 2006. Rimfrost forlot sitt plateselskap på grunn av selskapets politiske innstillinger.

Bandet hadde et kort samarbeide med Metal Blade Records sommeren 2007. Årsaken til at Rimfrost ikke hadde kontrakt med selskapet lenge var at Metal Blade Records sa opp kontrakten etter at de hadde hørt rykter om at deres gamle plateselskap hadde nazistiske holdninger. Bandet har dog ikke disse holdningene, og vil ikke assosieres med dem.

Rimfrost medvirker på en DVD dokumentar om black metal, *[[Black Metal Satanica]]*.

Bandet signerte for plateforlaget Season of Mist, og ga i 2009 ut albumet *[[Veraldrar Nagli]]*.

## Medlemmer
*Throllv – Trommer (2002-2003, også gitar, sang, bass og keyboard)
*Hravn – Gitar, sang (2002-2003 også keyboard)

### Tidligere medlemmer
*Frozthirw – Bass (2004–2006)
*Isthar – Bass (2004)
*Sorghim – Bass (2002–2004)
*Beuwolf – Gitar (2002) Bass (2006–2008)
*Peter Laustsen – Bass (2009–2012)

## Diskografi
**Mörkrets furstar* (demo) – 2002
**Unredeemed Demons* (demo) – 2003
**Winds of Hostility Blows The Horizon* (demo) – 2004
**[[A Journey to a Greater End]]* (EP) – 2005
**[[A Frozen World Unknown]]* – 2006
**[[Veraldrar Nagli]]* – 2009

## Referanser


## Eksterne lenker
* 
* Season of Mists hjemmeside
Song Defu

**Song Defu** (kinesisk: 宋德福, pinyin: *Sòng Défú*, født i februar 1946 i Yanshan i provinsen Hebei i Kina, død 13. september 2007 i Beijing) var en kinesisk kommunistisk politiker. Han ble med i Folkets frigjøringshær i 1965 og ble parimedlem samme år. Han hadde en rekke høyere politiske embeder, de viktigste som regjeringsminister for personell og så som partisekretær for kommunistpartiet i provinsen Fujian. Han tilhørte den såkalte ungdomsligafraksjonen i den kinesiske kommunistparti (*[[tuanpai]]*).

## Eksterne lenker
*  
* Song Defu's page at xinhuanet.com